text: Billund Lufthavn sætter to rekorder
  03 januar 2017 kl. 21.53
  2016 var et godt år for Billund Lufthavn, der satte rekord på to områder.
  Både passagertallet og udlandstrafikken nåede nye højder i Billund Lufthavn.
  I 2016 rejste helt nøjagtig 3.092.013 passagerer gennem lufthavnen, hvilket er en stigning på 6,3 procent eller 182.782 passagerer. det fremgår af lufthavnens årsrapport.
  14. december blev toårige Milia Skjerbæk passager nummer 3.000.000 igennem lufthavnen i 2016, da hun kom hjem fra Gran Canaria med sin mor.
  Den anden rekord var på udlandstrafikken. I 2016 rejste mere end to millioner udenrigspassagerer gennem Billund Lufthavn. Det er mere end en fordobling på kun 10 år.
  Stigningen svarer til en stigning i udenrigstrafikken på ni procent, og det skyldes især det ungarske selskab WizzAir, der etablerede fem ruter fra Billund sidste år. 
  Lufthavnens næste mål er at nå fire millioner årlige passagerer. Det forventer lufthavnen at kunne gøre i løbet af nogle år.
  
  